GiliGold/VAD_KnessetCorpus huggingface dataset:
אמנון כהן: יש פה שורה של חברי כנסת, בראשם, חבר הכנסת אברהם מיכאלי, עם פ/3371, וחברי כנסת נוספים מכל סיעות הבית אני רואה כאן.
אמנון כהן: זה, באמת, נושא כאוב שנמשך - - -
תומר רוזנר: צריך להקריא את כל ה-פ' ולמזג.
אמנון כהן: את כל ה-פ'.
אמנון כהן: מיזגנו בפעם הקודמת, לא?
אמנון כהן: ה-פ' השני: פ/1308 שבתוכם גם חבר הכנסת יואל חסון.
אמנון כהן: פ' אחר הוא פ/1892, ופ' של חבר הכנסת דבר חנין ואחרים, פ/1542.
אמנון כהן: אז אנחנו ממזגים את כל הצעות החוק האלה להצעת חוק אחת.
אמנון כהן: אנחנו מאשרים את המיזוג?
אמנון כהן: הצבעה.
אמנון כהן: בעד מיזוג הצעות החוק – פה אחד
אמנון כהן: מיזגנו את הצעות החוק.
אמנון כהן: ועכשיו אני פותח את הדיון, ואני אומר כך: הוועדה דנה בחוק הזה מספר רב של פעמים.
אמנון כהן: פעמים בדיון מורחב בוועדה, ופעמים בדיון פנימי בתוך הוועדה.
אמנון כהן: המטרה היא למצוא נוסחה מתאימה לנושא שנמשך הרבה מאוד שנים.
אמנון כהן: ויש אנשים שכבר לא זוכים לראות את הפתרון של המצב הזה, כי הם לא נמצאים אתנו.
אמנון כהן: ויש את הצאצאים שנמצאים כאן.
אמנון כהן: כתוצאה מכך שהמדינה פעלה כל פעם בחלק מסוים, נתנה חלק מהפיצוי לאותם האנשים, חלקם עזבו.
אמנון כהן: ובמקום אלה שפונו השתלטו גופים אחרים שלא שייכים למקום.
אמנון כהן: המקום פרוע אז כל אחד ו – ובין הדברים האלה יש אנשים אמתיים שנפלו בין הכיסאות, והם לא מקבלים את המענה.
אמנון כהן: ופה בגלל הקושי של חילופי שלטון כל פעם – גם עכשיו אנחנו מגיעים לחילופי שלטון – הדבר לא מקבל את הביטוי שלו.
אמנון כהן: ואנחנו, אני אומר לכם, לא עוזבים את הנושא הזה.
אמנון כהן: גם כסיעה, גם כתנועה וגם כחברי כנסת.
אמנון כהן: גם יושב-ראש הוועדה הבא שיהיה – אני לא יודע מי יהיה – אנחנו נמשיך ללוות את הפרויקט הזה עד שנבוא למיצויו הסופי.
אמנון כהן: פה אני רוצה לשבח את משרדי הממשלה.
אמנון כהן: אני רוצה לשבח את שר הפנים שדחף וביקש ממני גם לקדם את הנושא כמה שיותר.
אמנון כהן: את יושב-ראש הסיעה, אברהם מיכאלי, שהוא גם אחד היוזמים הבולטים של החוק, יחד עם חברים אחרים.
אמנון כהן: אני גם רוצה לשבח את העבודה של משרד השיכון, מנהל מקרקעי ישראל.
אמנון כהן: ובוודאי, משרד האוצר ומשרד המשפטים, שבעבודה פנימית שאנחנו היינו מקדמים, דווקא הגענו לכברת דרך.
אמנון כהן: גם הנושא של החברה הממשלתית "חלמיש", שהמנכ"ל שלה היא הגברת תורג'מן, שהיא גם נכנסה לעובי הקורה בדיונים האחרונים, ובאמת, בכוחות לא פשוטים ובעבודה סיזיפית כזאת שכל נושא ונושא היא בודקת, פר משפחה, כל אחד מה שמגיע – עושים עבודה מצוינת.
אמנון כהן: אני חושב שלא היינו צריכים את הצעת החוק.
אמנון כהן: אני בטוח שלא היה צריך את הצעת החוק.
אמנון כהן: אבל היתה הבטחה, והבטחה שלי שאנחנו רוצים ללכת במסלול שרוצים לפתור את הבעיה.
אמנון כהן: חוק, לא חוק – לא מעניין.
אמנון כהן: אנחנו נפתור את הבעיה.
אמנון כהן: ואני לקחתי את היוזמה.
אמנון כהן: ואתם ראיתם שהתחילו להתקדם דברים, והתכנסו, משרדי ממשלה באו לקראת, וחלק מהתביעות הם הקפיאו.
אמנון כהן: חלקם אתם אומרים שעדיין לא הוקפא.
אמנון כהן: לא יודע מה.
אמנון כהן: ארז – כל הזמן הטרדתי אותו, אמרתי מה שהבטחנו נעשה.
אמנון כהן: ואני מודה לך, ארז קמינץ, ממשרד המשפטים, שבאמת, היית קשוב.
אמנון כהן: ואפילו בחו"ל הטרדתי אותך.
אמנון כהן: היית בחו"ל והפעלת את מי שצריך להפעיל.
אמנון כהן: ובאמת, אמרת אני אטפל.
אמנון כהן: אני אומר יישר כוח.
אמנון כהן: כל מה שאפשר, אני חושב, במהלך השנה הזאת – זאת אומרת, היינו בנתיב הזה, תוך מספר חודשים היינו פותרים את הבעיה בהידברות ובמשא ומתן.
אמנון כהן: אבל יש לנו כרגע גורל שאנחנו הולכים לבחירות.
אמנון כהן: אני הבטחתי לכם שאם יהיו בחירות, אנחנו לפחות נעשה שיהיה דין רציפות לחוק הה.
אמנון כהן: בוועדה יש חוק שהבאתם, שמונח על שולחן הכנסת.
אמנון כהן: אני לא אוכל להסכים אתו.
אמנון כהן: גם אתם בטוחים שאי-אפשר להסכים.
אמנון כהן: אנחנו הולכים על העיקרון שהיתה החלטת ממשלה, משרד השיכון, המנהל והוועדה הארצית לתכנון ובנייה שאמצה – של שנת 96' יש שם קריטריונים של משק כספים סגור.
אמנון כהן: וכך הנחיתי גם את הייעוץ המשפטי של הוועדה, שאנחנו הולכים לא, חס וחלילה, להתפרע.
אמנון כהן: שהמדינה לא תפחד, שזה מגיע לארבע-חמש מיליארד, מפחידים את כולם.
אמנון כהן: לא רוצים כסף של המדינה.
אמנון כהן: הם לא רוצים כסף של המדינה.
אמנון כהן: מה שמגיע, תקבלו בדין.
אמנון כהן: אפילו אם לבן אדם יש שם פחון עם 50-40 מטר, לפחות שתהיה לו קורת גג.
אמנון כהן: זה מה שאנחנו רוצים, שתהיה לו קורת גג.
אמנון כהן: לא רוצים לעשוק את המדינה, ואנחנו לא רוצים גם לעשוק את האזרחים.
אמנון כהן: אנחנו רוצים את המינוח המתאים.
אמנון כהן: החוק הזה לא חייב לעבור בשנייה ושלישית, אני כבר אומר.
אמנון כהן: אנחנו הולכים לבחירות.
אמנון כהן: אתם נשארים.
אמנון כהן: תמשיכו את המשא ומתן.
אמנון כהן: תתקדמו אתם.
אמנון כהן: יכול להיות שהחוק מיותר בכלל.
אמנון כהן: לא צריך את החוק.
אמנון כהן: אנחנו רוצים פתרון.
אמנון כהן: ואותו נוסח שאנחנו רוצים להגיע אליו, שהאזרחים האלה – למי שמגיע יקבל.
אמנון כהן: מי שיושב שם שיושב שלא כדין – להוציא אותו.
אמנון כהן: אבל אנחנו רוצים כמה שיותר אנשים שהם צאצאים ומגיע להם, שיקבלו על-פי הקריטריונים של 96'.
אמנון כהן: בנוסח הדברים האלה אני ביקשתי מהייעוץ המשפטי של הוועדה שיכין את הצעת החוק מתוך החוקים שאתם הבאתם ברוח הדברים האלה של משק כספים סגור.
אמנון כהן: אני מבקש כבר לקרוא את הצעת החוק.
אמנון כהן: ואנחנו מצביעים על זה לקריאה ראשונה.
אמנון כהן: יש לי עוד רבע שעה עוד דיון.
יואל חסון: משהו קצר.
יואל חסון: אין לנו זכות להגיד?
יואל חסון: זה דיון חשוב.
אמנון כהן: בוודאי שתגיד, אבל נקרא ואז ניתן.
אמנון כהן: בוא נקרא.
גלעד ארדן: "הצעת חוק בינוי ופינוי של אזורי שיקום (כפר שלם), התשע"ב–2012 מטרה 1.
גלעד ארדן: מטרת חוק זה להבטיח את זכויות המפונים ממתחם כפר שלם.
גלעד ארדן: הגדרות 2.
גלעד ארדן: בחוק זה – "גורם מפנה" – גורם שנוקט בהליכי פינוי כדין נגד מפונה, לרבות אחד מאלה: (1) חברה לדיור ציבורי; (2) עיריית תל אביב-יפו; (3) רשות מקרקעי ישראל, כמשמעותה בחוק רשות מקרקעי ישראל התש"ך–1960 ; "המועד הקובע" – ב' בניסן התשמ"ז (1 באפריל 1987); "ועדת הפינויים" – ועדת הפינויים הפועלת לפי מסמך הקריטריונים; "זכאי" – אדם המחזיק המתגורר או המחזיק בנכס במתחם כפר שלם והזכאי לפיצוי לפי מסמך הקריטריונים בעד פינויו של הנכס האמור; "חברה לדיור ציבורי" – כהגדרתה בחוק זכויות הדייר בדיור הציבורי, התשנ"ח–1998 ; "מסמך הקריטריונים" – מסמך ריכוז הקריטריונים לפינוי כפר שלם מיום י"ט בסיון התשנ"ו (6 ביוני 1996) של משרד הבינוי והשיכון, המופקד לעיון הציבור בלשכה הראשית של המשרד האמור ומפורסם באתר האינטרנט של המשרד" ""מפונה" – זכאי שפינה נכס שבחזקתו במתחם כפר שלם; "מתחם כפר שלם" – תחומי הגושים והחלקות המפורטים בחלק א' של התוספת כמסומן במפה שבתוספת" – כרגע עדיין אין לנו - - -
אמנון כהן: אני מבקש, אם הנושא לא ייפתר, לקראת הדיון לקריאה השנייה והשלישית אנחנו צריכים לקבל את המפה.
אמנון כהן: למפה יש משמעות מאוד חשובה.
אמנון כהן: ההרחבה שפעם הראו לי החברים התושבים כאן היא גם הרחבה של אזור מסוים – כן נכלל, לא נכלל.
אמנון כהן: כי זה גם מותנה בנושא של הפיצויים.
גלעד ארדן: "זכאות לפיצויים 3.
גלעד ארדן: על אף האמור בכל דין או הוראת מנהל מפונה יהיה זכאי לפיצוי בעד פינוי הנכס שבו התגורר או היה בחזקתו במתחם כפר שלם לפי הוראות חוק זה.
גלעד ארדן: 4.
גלעד ארדן: (א) סכום הפיצויים לו זכאי מפונה הוא הסכום המרבי שאותו הייתה רשאית לאשר ועדת הפינויים לפי מסמך הקריטריונים.
גלעד ארדן: (ב) על אף האמור בסעיף קטן (א) סכום הפיצויים למפונה לא יפחת משווי מחירה הממוצע של דירת ארבעה חדרים חדשה בבניה רוויה במתחם כפר שלם, ששטחה 100 מטרים מרובעים, כפי שיקבע השמאי הממשלתי הראשי בתוך 90 ימים ממועד תחילתו של חוק זה.
גלעד ארדן: הורשת זכויות זכאים 5.
גלעד ארדן: זכאי שנפטר בטרם פינה את הנכס בו התגורר או החזיק במתחם כפר שלם ולא קיבל פיצוי בעד פינוי הנכס האמור, יעברו זכויותיו לפיצוי לפי הוראות חוק זה ליורשיו, ובלבד שפינו את הנכס כאמור".
גלעד ארדן: "חישוב סכומים 6.
גלעד ארדן: הסכומים המחושבים לפי מסמך הקריטריונים, יוצמדו למדד מהמדד הבסיסי ועד למדד הידוע במועד תשלום הפיצויים; בסעיף זה – "המדד" – מדד המחירים לצרכן שמפרסמת הלשכה המרכזית לסטטיסטיקה; "המדד הבסיסי" – המדד הידוע ביום י"ט בסיון התשנ"ו (6 ביוני 1996).
גלעד ארדן: 7.
גלעד ארדן: (א) השמאי הממשלתי הראשי יקבע בתוך 90 ימים מיום תחילתו של חוק זה את הסכום הכולל אותו צפויים הגורמים המפנים לקבל בעד שיווקן של קרקעות מתחם כפר שלם אשר יפונו על ידי כלל הזכאים על יסוד שוויין של הזכויות שישווקו במכירה ממוכר מרצון לקונה מרצון בהתאם למירב זכויות הבנייה הקיימות בהן לפי תכניות שניתן להן תוקף עד ליום תחילתו של חוק זה (בחוק זה – סך התקבולים הכולל); לעניין זה, "תכנית" – כהגדרתה בחוק התכנון והבניה, התשכ"ה–1965.
גלעד ארדן: (ב) ועדת הפינויים תקבע, בתוך 90 ימים ממועד תחילתו של חוק זה, את סך כל סכומי הפיצויים הצפויים להשתלם למפונים לפי הוראות חוק זה (בחוק זה – סך הפיצויים הכולל).
גלעד ארדן: (ג) על אף האמור בסעיפים 4 עד 6, עלה סך הפיצויים הכולל על סך התקבולים הכולל, יהיה סכום הפיצויים לו זכאי כל מפונה הסכום לו הוא זכאי לפי חוק זה במכפלת שיעור היחס שבין סכום התקבולים הכולל לסכום הפיצויים הכולל".
תומר רוזנר: רק צריך להוסיף לזה – אנחנו נוסיף - - -
אמנון כהן: מה זה תוספות?
אמנון כהן: את התקנות צריך גם.
גלעד ארדן: תוספת זה המפה.
תומר רוזנר: זו התוספת.
תומר רוזנר: אנחנו נצטרך להוסיף כאן סעיף שעניינו ביצוע ותקנות המסמיך את שר השיכון לבצע את החוק - -
אמנון כהן: תקנות למשרד השיכון?
תומר רוזנר: - - ולהתקין תקנות לאחר התייעצות עם שר האוצר ושר המשפטים, בין היתר בנושא יישומו של מסמך הקריטריונים, קביעת דרכים להגשת בקשות.
אמנון כהן: כמה זמן תקנות?
דוד קשני: שלושה חודשים.
אמנון כהן: כמה זמן סביר?
דוד קשני: זה סביר.
יאיר פינס: 90 יום.
אמנון כהן: שלושה חודשים?
דוד קשני: 90 יום, כן.
דוד קשני: זה מקובל.
אמנון כהן: בתוך 90 יום.
תומר רוזנר: התקנות האלה יתייחסו, בין היתר, לדרכי הגשת הבקשות ומועדיהם לפיצויים, בנושאים כלליים ונהלים ליישום מסמך הקריטריונים.
תומר רוזנר: ונושאים אחרים שהשר ימצא לנכון.
אמנון כהן: מה רצית, נציג התושבים?
עקיבא אביעד: אני רוצה לדבר, ואחר כך.
עקיבא אביעד: קודם כל, אנחנו מופתעים, אף פעם לא ראינו את המסמך הזה.
אמנון כהן: אני ביקשתי לתת אותו.
עקיבא אביעד: הרגע ראינו אותו.
עקיבא אביעד: נראה לי שיש כמה הערות, אבל ההערה הבולטת היא המדד.
עקיבא אביעד: למעשה, מדד המחירים לא עלה משנת 96' עד עכשיו.
עקיבא אביעד: הוא לא עלה משמעותית.
עקיבא אביעד: מדד הדיור מדד עלה מאוד משמעותית.
עקיבא אביעד: מדד תשומות הבנייה - - -
אמנון כהן: לכן שווי הקרקע שלו הוא לא מה שהיה ב-96', השווי שלו היום, ברוך ה'.
עקיבא אביעד: לא, אבל בסעיף 6 צריך לא לפי מדד המחירים לצרכן, כי מה שחשוב זה מדד הדיור, מדד תשומות הבנייה.
עקיבא אביעד: מדד המחירים לצרכן – זה לא זה.
אהרון מדואל: אני אחדד את ההערה, ברשותך.
אהרון מדואל: בכפר שלם הרי יש שני מסלולי פינוי.
אהרון מדואל: יש מסלול פינוי לשוק חופשי, שהצעת החוק פה נותנת לו פתרון – אפשר לומר – ראוי ומשביע רצון.
אהרון מדואל: ויש מסלול "בנה ביתך", ששם אנשים מקבלים מגרש ובונים בבניה עצמית.
אהרון מדואל: יש עדיין 200 מגרשים.
אהרון מדואל: זה חלק גדול מאוד ומרכיב חשוב מסל הפיצוי בכפר שלם.
אהרון מדואל: מה שאנחנו מבקשים פה, שיוכנס פה גם מדד תשומות הבנייה, והפיצוי יחושב לפי המדד הרלוונטי.
אהרון מדואל: כלומר, לפי אותו מסלול שהאדם מתפנה.
אהרון מדואל: מדד תשומות הבנייה – זה נוגע למסלול "בנה ביתך"?
יואל חסון: - - - בשנייה ושלישית.
יואל חסון: למדד תשומות הבנייה?
אהרון מדואל: למי שירצה למסלול "בנה ביתך".
יואל חסון: יהיה אפשר להכניס את זה אז?
אמנון כהן: אז, ודאי.
אמנון כהן: בשנייה ושלישית - - -
יואל חסון: אז חבר'ה, להכין את זה - - -
עקיבא אביעד: זו השמטה גסה.
אהרון מדואל: לא, פשוט אני לא יודע אם יש לי - - -
אמנון כהן: זה לא איזה ספר חוקים.
אמנון כהן: אני רוצה שזה לא ירד מסדר-היום.
אהרון מדואל: אתה צודק.
אהרון מדואל: אנחנו מודים לך.
אהרון מדואל: אנחנו באמת מאוד מכבדים את זה.
אהרון מדואל: פשוט מדד הדיור – אני לא יודע אם קיים דבר כזה.
אהרון מדואל: לדעתי אין דבר כזה כמו מדד דיור.
אהרון מדואל: יש מדד תשומות בנייה ומדד - - -
יואל חסון: רגע, בוא נשאל, הממשלה מתנגדת למדד תשומות הבנייה?
יאיר פינס: הממשלה מתנגדת להצעת החוק.
אהרון מדואל: אז איך זה עבר?
אהרון מדואל: זה עבר בניגוד לעמדת הקואליציה?
יאיר פינס: זה עבר בממשלה - - - עמדת הממשלה היא להתנגד.
אהרון מדואל: ועדת שרים הצביעה בעד החוק.
יואל חסון: אבל הוא אומר לך עכשיו שעמדת הממשלה היא נגד.
אהרון מדואל: אבל איך ועדת שרים אישרה את החוק?
יואל חסון: לא משנה.
יואל חסון: לא חשוב.
יואל חסון: נקווה שנחליף את הממשלה הזאת.
אמנון כהן: ארז, לגבי הסעיף הזה, כשאומרים מדד הבנייה, יש - - -
ארז קמיניץ: אני לא הבנתי את ההערה, אדוני.
אמנון כהן: תגיד את ההערה עוד פעם.
אמנון כהן: אתה פשוט לא הקשבת, לא?
ארז קמיניץ: הקשבתי לגמרי, אדוני.
ארז קמיניץ: אבל אם יש מינימום של דירת מגורים, מחיר של דירת מגורים ממוצעת, אז מה הבעיה?
עקיבא אביעד: כי זה אחד המסלולים.
עקיבא אביעד: יש מסלול "בנה ביתך".
אהרון מדואל: ארז, אני אסביר.
ארז קמיניץ: רק שנייה, אתם יודעים פחות או יותר כמה יש בקרקע, ואתם יודעים כמה אנשים פחות או יותר.
ארז קמיניץ: המספרים ידועים.
ארז קמיניץ: אם הקרקע נושאת – לדעתי היא לא נושאת לכולם דירת מגורים של ארבעה חדרים – ייכנס לתוקפו סעיף 7(ג).
ארז קמיניץ: יצטרכו להוריד את זה בשיעור יחסי.
ארז קמיניץ: אז שאלת ההצמדה פה – אתם רוצים לייצר במסלול ההצמדה משהו ששווה יותר מדירת ארבעה חדרים?
אהרון מדואל: לא, לא, לא.
אהרון מדואל: אני רוצה להסביר.
אהרון מדואל: הצעת החוק עצמה, כפי שאמר יו"ר הוועדה, מתייחסת למסמך הקריטריונים של 96'.
אהרון מדואל: הוא הבסיס שלה.
אהרון מדואל: מה שאמרת לגבי סעיף 7 בסוף – הוא שסתום הביטחון של הממשלה.
אהרון מדואל: אתה תוכל להשתמש בו גם אם נפעיל את מדד תשומות הבנייה.
אהרון מדואל: תוכל באופן יחסי להבחין באותו מדד.
אהרון מדואל: מה שאני אומר – על מנת למנוע ויכוחים ומחלוקות, וזה יהיה גם טוב להידברות עכשיו – יש שני מסלולי פינוי מרכזיים בקריטריון 96': מסלול שהוא חופשי, שלו דירת ארבעה חדרים נותנת את הפתרון, זה בערך הפינוי שניתן ב-96'.
אהרון מדואל: ויש מסלול מרכזי אחר, ולא פחות, זה מסלול "בנה ביתך".
אהרון מדואל: במסלול "בנה ביתך" אתה לא מתייחס לא למדד דיור ולא לארבעה חדרים.
אהרון מדואל: אדם מקבל מגרש, ויש טבלה מסוימת שלפי גודל המשפחה הוא מקבל מטרים לבנייה.
אהרון מדואל: אנחנו מבקשים שהטבלה הזאת תתייחס למדד תשומות הבנייה.
אהרון מדואל: אני חושב שזה מתבקש.
אמנון כהן: בסדר ארז?
ארז קמיניץ: אני רוצה לבדוק.
אמנון כהן: בסדר, תבדוק.
אמנון כהן: חבר הכנסת – מי רצה להגיד?
יואל חסון: אני.
אמנון כהן: לגופו של עניין, אדוני.
יואל חסון: קודם כל, אדוני היושב-ראש, אני שמח שאתה עושה לפחות את המהלך הזה של - - -
אמנון כהן: מה זה לפחות?
יואל חסון: אני אגיד לך, כי אני חושב שהיתה פה - - -
אברהם מיכאלי: לא, הוא אמר לי במליאה: אתה מדבר, מדבר , מדבר, לא תעשה כלום.
אברהם מיכאלי: אמרתי לו: יואל, נפגש בסיבוב.
יואל חסון: לא, לא עשיתם כלום, זה מה שניסיתי להגיד.
אמנון כהן: כמה דיונים עשינו פה, אתה יודע?
יואל חסון: אתה רוצה שאני אגיד את האמת?
יואל חסון: יש לך כיפה על הראש, נכון?
אמנון כהן: אמת.
יואל חסון: אז אני רוצה להגיד את האמת.
יואל חסון: ותן לי להגיד את האמת שלי לפרוטוקול.
אמנון כהן: אבל אמתי, לא לשקר.
יואל חסון: את האמת שלי, לפרוטוקול.
יואל חסון: האמת שלי.
יואל חסון: האמת שלי היא האמת שלי.
יואל חסון: אני רוצה להגיד את הדברים.
יואל חסון: אני חושב, לצערי – ואני לא אומר את זה ממקום פוליטי, אני אומר את זה ממקום אמתי, אדוני – אני לא חושב שאתה אשם בעניין הזה.
יואל חסון: כמו שנאמר כאן, הממשלה לא באמת רצתה לקדם את החוק הזה.
יואל חסון: הממשלה לא רצתה שהחוק הזה יעבור.
יואל חסון: החוק הזה עבר באיזושהי צורה שהוא עבר, תודה לאל.
יואל חסון: אני כן מעריך אותך באופן אישי, אדוני, על העובדה שאתה מעביר את זה בקריאה ראשונה.
יואל חסון: אני חושב שזה דבר חשוב.
יואל חסון: בפעם בקודמת היינו על הטרומית, עכשיו התקדמנו לראשונה.
יואל חסון: הלוואי ונגמור כבר בכנסת הבאה עם השנייה והשלישית.
אמנון כהן: לא צריך שנייה – שלישית, זה ייפתר.
יואל חסון: את המשפט הזה רציתי להגיד.
יואל חסון: לצערי, הממשלה גררה רגליים, לא רצתה שהחוק הזה יעבור.
יואל חסון: לא רצתה שהוא יבוא לקריאה שנייה ושלישית בכלל.
יואל חסון: אני – עם כל הכבוד לנכבדים – לא סומך עליהם.
יואל חסון: אני לא סומך על האנשים האלה.
יואל חסון: הם לא מבקשים לפתור את הבעיה הזאת.
יואל חסון: עכשיו, הדבר המדהים פה, שחייבים להגיד אותו – הרי מדובר בקרקע מהיקרות ביותר שיש במדינת ישראל.
יואל חסון: שאם היו מתייחסים אליה באמת ברצינות והיו מתכננים תכנון אמתי ורציני לבנייה – ולא רק לפיצוי, אלא לבנייה באמת – אם מישהו היה לוקח את המקום הזה ברצינות והיה מחליט להקים שם בנייה רוויה שהיתה פותרת בעיות של צעירים בתל-אביב והיתה עושה דברים משמעותיים, כולם היו נהנים מזה.
יואל חסון: גם הציבור התל-אביבי והציבור הישראלי בכלל, וגם האנשים שגרים שם.
יואל חסון: לא רוצים לעשות את זה, לצערי, כבר שנים.
יואל חסון: אני לא סומך על הממשלה, לא הזאת, ולא - - -
אברהם מיכאלי: ולא הקודמת, כי שר השיכון הקודם לא בכלל שיתף אתנו פעולה.
אברהם מיכאלי: שר השיכון הנוכחי - - -
יואל חסון: אני לא נכנס לזה.
אברהם מיכאלי: שר השיכון הנוכחי שובר את הראש כדי לשתף פעולה.
יואל חסון: אז אמרת מה שאמרת.
יואל חסון: אני טוען, אדוני, שאם אתה שם מבטחך בפקידות, בחברה העירונית "חלמיש", אם אתה סומך עליהם, לצערי, לא ייצא מזה שום דבר.
יואל חסון: טוב שאתה עושה העברה ראשונה עכשיו.
יואל חסון: אני מאוד מקווה שהכיוון יהיה לחוקק את זה בכנסת הבאה, כי אם תחכה להם – והנה, אמרת נכון – שלושה חודשים.
יואל חסון: יש לגורמים הממשלתיים שלושה חודשים - - -
אמנון כהן: יש להם יותר אפילו.
אמנון כהן: עד שירכיבו.
יואל חסון: נכון, אתה צודק.
יואל חסון: עד שירכיבו.
יואל חסון: אפילו חצי שנה.
יואל חסון: בואו נראה מה יקרה אז.
יואל חסון: אבל בוא נתחייב אדוני, שאם עוד חצי שנה מהיום, אחרי שהעברנו את זה בקריאה ראשונה, לא התקדם שום דבר ולא קרה שום דבר, אנחנו בנחישות מעבירים את זה לקריאה שנייה ושלישית בכנסת החדשה, ועושים הכול כדי שתהיה את הרציפות כדי שזה יקרה.
יואל חסון: בוא נתחייב על זה.
יואל חסון: אני רוצה שאתה תתחייב על זה.
אמנון כהן: חבר הכנסת דב חנין, זכות דיבור.
דב חנין: אני מברך על קיומו של הדיון הזה.
דב חנין: אדוני היושב-ראש, אנחנו כולנו נצטרך לעשות מאמץ משותף כדי שלא רק נאשר את הצעת החוק בוועדה, אלא גם נגיע לכל ההסכמות וההבנות שיאפשרו לנו לאשר את החוק במליאה היום בערב.
דב חנין: השערורייה הזאת של כפר שלם מלווה את מדינת ישראל הרבה מאוד שנים.
דב חנין: הגיע הזמן להסיר את הכתם הזה מהמצפון של כולנו.
דב חנין: נמצאים פה נציגי התושבים.
דב חנין: אני רוצה לברך אתכם על המאבק שלכם ועל הנחישות שלכם לאורך כל הדרך.
דב חנין: אני מקווה, למען כולנו, שנצליח היום לאשר את הצעת החוק הזו בקריאה ראשונה, כדי שנוכל להשלים אותה בכנסת הבאה, ולהביא לציון גואל.
אמנון כהן: מי רוצה לדבר?
אמנון כהן: ארז, לא כל החברים היו כאן.
אמנון כהן: אני שוב רוצה לומר לך שוב יישר כוח על שיתוף הפעולה ועל זה שמנעת מספר דברים של עוול שנעשו לאזרחים.
אמנון כהן: אין להם כסף לקחת עורכי דין.
אמנון כהן: ויש כאלה שלא בצדק קיבלו את התביעות המשפטיות מהחברה הממשלתית.
אמנון כהן: אל תלך, אתה צריך להצביע גם.
יואל חסון: לא, אבל יש דיון על חוק שלי.
יואל חסון: עכשיו מצביעים עליו.
אמנון כהן: חבר הכנסת צריך לקבל החלטה איזה דיון הכי חשוב לו.
יואל חסון: אמרת שמצביעים.
יואל חסון: אז בוא נצביע.
אמנון כהן: שני משפטים ניתן לממשלה.
אמנון כהן: אתה רוצה קודם אוצר?
ארז קמיניץ: לא, אנחנו רוצים לענות לשאלה שנשאלה פה.
יאיר פינס: לפני הנקודה של מדד תשומות בנייה, אז קודם כל, למען הפרוטוקול, עמדת הממשלה היא להתנגד להצעת החוק הזאת.
יאיר פינס: ואני אסביר בגדול למה.
יאיר פינס: הצעת החוק הזאת - - -
עקיבא אביעד: כי זו ממשלה לא חברתית.
עקיבא אביעד: זאת הסיבה.
יאיר פינס: הצעת החוק, כפי שהיא מנוסחת כעת למעשה מנסה לתפוס את המקל משני קצותיו.
יאיר פינס: מצד אחד היא אומרת משק כספים סגור.
יאיר פינס: מצד שני היא קובעת שהזכאים יקבלו דירה בשווי של דירה חדשה בכפר שלם.
יאיר פינס: צריך להשים את זה על השולחן.
יאיר פינס: זה לא מחזיק משק כספים סגור, לא יעזור שום דבר.
יאיר פינס: מספר הזכאים כפול שווי של דירה חדשה בכפר שלם – אין משק כספים סגור.
יאיר פינס: משק הכספים הזה ייפרץ.
יאיר פינס: ולכן החוק, כמו שהוא מנוסח כעת, הוא לא ישים בעליל.
יאיר פינס: זה דבר אחד.
יאיר פינס: דבר שני, אנחנו חושבים שלהעביר את הצעת החוק בקריאה ראשונה מנטרל את היכולת לנהל משא ומתן בסביבה סטרילית מול - - -
יואל חסון: מה עשיתם עד עכשיו?
אהרון מדואל: מה עשיתם כל השנים?
עקיבא אביעד: זה רק איומים.
דוד קשני: למה, בין קריאה שנייה לשלישית אפשר לדבר.
יואל חסון: לפחות יושר ציבורי.
אהרון מדואל: אתה מדבר על אנשים.
אהרון מדואל: אתה מדבר על סביבה סטרילית?
יואל חסון: הייתם אצלי בוועדה לביקורת המדינה?
יואל חסון: לא עשיתם שום דבר.
יואל חסון: הייתם לפני שנתיים בוועדה לביקורת המדינה.
יואל חסון: הבטחתם הבטחות – אני אביא לפה את הפרוטוקול, נשמע את כולכם.
יואל חסון: הבטחתם הבטחות ולא עשיתם שום דבר.
יואל חסון: אל תבלבל את המוח.
יואל חסון: באמת, מספיק.
יואל חסון: ולא הם מפסידים, אגב.
יואל חסון: הציבור הישראלי מפסיד.
ארז קמיניץ: לא, רגע.
ארז קמיניץ: זה לא מדויק שלא נעשה שום דבר.
ארז קמיניץ: אנחנו ישבנו פה.
ארז קמיניץ: יושב-ראש הוועדה נדרש להצעה הזאת מעבר להצעה פרטית רגילה, אני חייב לציין את זה.
ארז קמיניץ: ובין היתר, הוא נדרש בדרך של קיום ישיבות אצלו בוועדה.
ארז קמיניץ: ובלחץ שלו הותווה איזשהו מהלך גם פנימי – שאנחנו התחייבנו לו פנימית אצלנו – וגם - - -
דוד קשני: מה רע בזה אבל?
יואל חסון: אני לא מאמין לשום מילה.
ארז קמיניץ: רק שנייה.
ארז קמיניץ: זה ייקח בדיוק שתי דקות.
ארז קמיניץ: במהלך הזה אנחנו התחייבנו שאנחנו נעצור את כל ההליכים המשפטיים על פינויים.
ארז קמיניץ: ואכן, נעשו כמה פעולות בעניין הזה, שחייבו קצת יותר נחישות ממה שהיה עד היום.
ארז קמיניץ: זה דבר אחד.
ארז קמיניץ: דבר שני, הבטחנו – וזה מגובה בהחלטות מועצה – שהמועצה, באמצעות משרד השיכון ומשרד האוצר יקבעו קריטריונים חד-משמעיים וסופיים לחלוקה, ויגישו את הדברים למועצה בקבועי זמן שנקבעו.
ארז קמיניץ: התקופה הזאת לא הסתיימה.
ארז קמיניץ: היא לא הסתיימה.
ארז קמיניץ: אנחנו רצינו לפנות מהר יותר.
ארז קמיניץ: יושב-ראש הוועדה ביקש – ואנחנו הסכמנו – שבאמצעות "חלמיש" תעשה הידברות עם התושבים על מנת לשמוע את עמדתם הסופית ביחס לקריטריונים שאנחנו חשבנו עליהם.
ארז קמיניץ: העבודה הזאת טרם הסתיימה.
ארז קמיניץ: לפי המתווה, אנחנו אמורים לסיימה בסוף החודש, תחילת החודש הבא, ולהביא אותה למועצת מקרקעי ישראל.
ארז קמיניץ: רצה הגורל ויש בחירות באמצע - - -
אמנון כהן: ארז, עוד שאלה - - -
ארז קמיניץ: לא נעשה שום דבר זה לחלוטין לא מדויק.
אמנון כהן: זאת אומרת, החוק שאני מעביר אותו היום, לא ישבש לכם את המשא ומתן?
אמנון כהן: אני לא רוצה שעכשיו, בגלל שזה עובר – אני גם מבקש מהתושבים.
אמנון כהן: החוק הזה הוא דקלרטיבי כזה, בשביל שיהיה.
אמנון כהן: אנחנו רוצים למצוא פתרון בלי חוק.
אמנון כהן: לכן, גם אתם הממשלה וגם אתם התושבים, אל תתבצרו כרגע – אולי איזה סעיף פה בא לטובה לכאן או לכאן.
אמנון כהן: ואז תגידו: חכה יש את החוק.
אמנון כהן: לשניכם אני אומר את אותו דבר.
אמנון כהן: אנחנו רוצים למצוא פתרון.
אמנון כהן: חקיקה זה מוצא אחרון.
אמנון כהן: אבל אני עושה את זה היום כדי שלא תגידו שזה ירד מסדר-יומה של הכנסת, של הציבור.
אמנון כהן: לא רוצים שירד.
אמנון כהן: אבל מבחינת
אמנון כהן: כם זה לא קיים.
אמנון כהן: זה בשביל הרגשה טובה.
אמנון כהן: אל תיצמדו לי עכשיו לסעיף, כי הכול משתנה פה גם לטובה פה ולטובה פה לפעמים.
אברהם מיכאלי: בקריאה שנייה ושלישית אפשר להפוך את הכול בחזרה.
יואל חסון: אתה מצביע?
אמנון כהן: לכן אני מבקש להמשיך את המשא ומתן.
אמנון כהן: מצדי, במהלך הבחירות תגמרו את כל המשא ומתן, תצאו למכרזים, תשווקו את הקרקעות.
אמנון כהן: כל אחד ידע איפה הפינה שלו, מה הפיצוי שלו.
אמנון כהן: אתה רוצה להגיד עוד משפט?
יואל חסון: די, לא.
יאיר פינס: יש לי הערות לגוף החוק.
יאיר פינס: אבל רק להגיד משהו על מה שאמרת עכשיו – תמשיכו, תמשיכו.
יאיר פינס: אני יכול להגיד לך – אני לא אגיד אם זה מחברת "חלמיש" - - -
אמנון כהן: יואל, כנראה זה לא חשוב.
קריאה: יואל.
יאיר פינס: אם זה מחברת "חלמיש" – זה ברור לגמרי שאם החוק הזה עובר, יהיה קושי לנהל משא ומתן.
יאיר פינס: ואני יכול להגיד ש - - -
אמנון כהן: אבל הם מבטיחים שלא.
יאיר פינס: אז בוא אני אספר לך - - -
אהרון מדואל: אמנון, אני יכול לומר לך באופן הברור ביותר - - -
אמנון כהן: אתה מייצג את כולם?
אהרון מדואל: אני מייצג את כולם.
אהרון מדואל: אני אומר לך באופן הברור ביותר, בזה שאתם תעבירו את החוק בקריאה ראשונה היום, אתה תגרום להידברות ותגרום למשא ומתן.
אהרון מדואל: אני משוכנע – ואמר את זה נכון - - -
אמנון כהן: לא הקשחת עמדות?
אהרון מדואל: בשום פנים, להיפך.
אהרון מדואל: אנחנו צופים שאם החוק לא יעבור תהיה הקשחת עמדות – אנחנו רואים פה – פי מיליון, בוודאות מוחלטת - - -
אמנון כהן: של הצד השני?
יאיר פינס: על ראש הגנב בוער הכובע.
אהרון מדואל: הנושא - - - עונת ההפגנות עכשיו - - -
אמנון כהן: אין גנבים פה.
אמנון כהן: כולם צדיקים.
אמנון כהן: עוד משפט.
אהרון מדואל: בוודאות מוחלטת.
אהרון מדואל: עובדה שלא ניסינו לקדם את החוק לקריאה ראשונה כל עוד הכנסת לא עמדה להתפזר.
אהרון מדואל: לא פנינו אליך.
אהרון מדואל: כיבדנו את ההידברות.
אמנון כהן: הייתם בסדר.
אמנון כהן: יש עוד הערה עניינית?
יאיר פינס: רק להגיד, להצעת החוק הזאת יש משמעות תקציבית.
תומר רוזנר: עלות?
אברהם מיכאלי: אבל אומרים לך קופה סגורה.
יאיר פינס: גם קופה סגורה, זה מקרקעי ישראל.
יאיר פינס: יש לזה משמעות תקציבית בכל מקרה.
יאיר פינס: עצם זה שאין תסריט.
תומר רוזנר: מה העלות התקציבית, מר פינס?
תומר רוזנר: אנחנו צריכים לכתוב.
יאיר פינס: העלות התקציבית חורגת מהמשק הסגור מכיוון - - -
תומר רוזנר: מה העלות התקציבית?
תומר רוזנר: כולל המשק הסגור.
יאיר פינס: אם היה לנו תסריט - - -
אמנון כהן: אבל למה אתה לא מביא תסריט?
יאיר פינס: אין לנו תסריט.
יאיר פינס: אנחנו לא יודעים על מה - - -
דב חנין: הם לא יודעים על מה הם מדברים.
יאיר פינס: אני לא יכול לדבר.
יאיר פינס: יש שטחי מנהל, יש שטחי עיריית תל-אביב - - -
קריאות: - - - גם בשנה שעברה לא היה.
אמנון כהן: אחד אחד.
אהרון מדואל: אני ישבתי אתך בישיבה ולא ידעת לתת לי נתונים.
אהרון מדואל: לא ידעת לתת לי נתונים.
אהרון מדואל: זו לא פעם ראשונה.
יאיר פינס: זו לא פעם ראשונה שאתה אומר דברים ש - - -
אהרון מדואל: ישבנו.
אהרון מדואל: ויש עדים לאותה ישיבה.
אמנון כהן: מר פינס, מה אתה אומר?
יאיר פינס: לא ניתן לאמוד מכיוון שיש - - -
תומר רוזנר: לא ניתן לאמוד, זאת אומרת שאין עלות?
אמנון כהן: מעל חמישה מיליון?
תומר רוזנר: אתה חייב לתת לי את העלות המינימלית.
דוד קשני: הוא מדבר על מיליארדים.
יאיר פינס: מעל 650 מיליון שקל, שזה שווי שמאי של - - -
אמנון כהן: מעבר למשק כספים סגור - - -
יאיר פינס: מעל.
יאיר פינס: לא, משק הכספים הסגור – השווי של הקרקע הוא 650 מיליון שקל.
יאיר פינס: אנחנו – באומדן מאוד גס ומאוד שמרני, מכיוון שאנחנו לא יודעים מה התסריט, יש שטחי עיריית תל-אביב, יש שטחי "חלמיש", יש שטחי מנהל – מעריכים את זה במאות מיליונים מעבר ל-650.
אמנון כהן: תן לנו מכתב, שנדע להביא את זה למליאה.
אמנון כהן: אוקיי, מה עוד יש לך מהותי?
אמנון כהן: יש עוד?
יאיר פינס: רק להגיד על העניין של המשא ומתן.
יאיר פינס: לי נמסר - - -
קריאה: יש לכם מכתב - - -